[{"text_idx": "#000000", "text": "Eelmisel pu\u0308hapa\u0308eval la\u0308ks siin aruteluks, et kust Orissaares siis vanasti seda kangast osteti \u2013 Universaal oli selle poe nimi :). Ja nu\u0308u\u0308d teema-arenduseks lisan siia ka oma 8. klassi lo\u0303pukleidi. Punasepo\u0303hjaline atsetaatsiidist lilleline oli pa\u0308rit ikka kauplusest Universaal ja tervele lennule u\u0308hesugune :). Enne lo\u0303petamist pandi terve rull poes kinni ja iga tu\u0308druk sai siis paraja jupi osta. Kleidi tegin ise. Nagu na\u0308ete, moes olid satsid. Talje saavutamiseks olen vo\u0308o\u0308kohale iga 5 cm ja\u0308rel u\u0308he no\u0308o\u0308rvoldi teinud. Nojah. Talje vormistamisega pole nu\u0308u\u0308d probleemi \u2013 seda pole."}, {"text_idx": "#000001", "text": "Ehee, mo\u0308o\u0308dunud on umbesta\u0308pselt peaaegu 45 aastat ja mida nu\u0308u\u0308d \u2013 ja\u0308lle satsid. Olgu-olgu, va\u0308hemalt mitte punaselillelised... 10 aastat tagasi poleks ku\u0308ll tahtnud uskuda, et sellises vanuses hakkan ro\u0303ivastele satse o\u0303mblema, aga na\u0308e, mis trendid teevad, kusjuure lai ja satsidega, see varjab pa\u0308ris ha\u0308sti igasugu pa\u0308a\u0308stero\u0303ngaid, mis pikema aja jooksul kohalikust toidupoest endale muretsetud on."}, {"text_idx": "#000002", "text": "Mereroheline viskooskleit satsidega ja hallikasrohelise mustriga pluus-tuunika, ikka satsiga. O\u0303huke viskoos on satsiks just parasjagu hea, ei tekita va\u0308ga sellist heinakuhjakese tunnet, vaid vaba langemise mo\u0303jul kukub kenasti allapoole."}, {"text_idx": "#000003", "text": "Tegelikult ma natuke luiskasin nu\u0308u\u0308d ka. Ma ei o\u0303mmelnudki neid satsikesi ta\u0308na, vaid juba veidikene varem. Ta\u0308na on hoopis nii, et olen kevadisel koristusto\u0308o\u0308l Orissaares ja siin pole ma juba ammu midagi o\u0303mmelnud. Vaatasin siis kappi, et mida kangast on, vo\u0303tsin esimese, mis poole aasta eest siia kardinateks to\u0303in ja millest ikkagi kardinaid ei saanud. U\u0308ks seisev riidepakk ja\u0308lle va\u0308hem ja u\u0308ks armas puuvillane lilleline tekikott rohkem :)"}, {"text_idx": "#000005", "text": "Jah, paljud tekikotid on to\u0303esti va\u0308heke nihkes u\u0308lesehitusega. Olen siiani mo\u0303elnud, et kui profid ei saa seda kandilist asja sirgelt o\u0303mmeldud, siis mul ei maksa proovidagi. Ja triigin neid vildakaid pu\u0308u\u0308dlikult edasi. tumetume"}, {"text_idx": "#000006", "text": "you say ti\u0300oraidh, I say hello\nStrategi disiplin acara dengan banyak kegiatan rumah lainnya\nAudru neotud lo\u0303ngadega rahvaro\u0303ivaseelikud / Traditional skirts with weft ikat patterns from Audru parish\nProject bags - learning how to use our sewing machine"}]